ไทยป่วย “โควิด” เพิ่ม 6 ราย กลับจากตปท. ดันยอดสะสม 3,179 คน ไม่มีผู้เสียชีวิต!
"พญ.พรรณประภา" ผู้ช่วยโฆษก ศบค. เผยคนไทยป่วย “โควิด” เพิ่ม 6 ราย เดินทางกลับจากตปท. ดันยอดสะสม 3,179 คน ไม่มีผู้เสียชีวิต!
"พญ.พรรณประภา" ผู้ช่วยโฆษก ศบค. เผยคนไทยป่วย “โควิด” เพิ่ม 6 ราย เดินทางกลับจากตปท. ดันยอดสะสม 3,179 คน ไม่มีผู้เสียชีวิต!
2 ก.ค. 2563

แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 2 ก.ค.63 เมื่อเวลา 11.30 น. ที่สำนักปลัดกระทรวงสาธารณสุข
โดยระบุว่า พบผู้ติดเชื้อไวรัสโควิด-19 รายใหม่ เพิ่ม 6 ราย ทั้งหมดเป็นผู้ที่เดินทางกลับจากต่างประเทศ และเข้าพักยังสถานที่เฝ้าระวังที่รัฐจัดให้ หรือ State Quarantine ทำให้ยอดผู้ป่วยยืนยันสะสมเพิ่มขึ้นเป็น 3,179 ราย รักษาหายแล้ว 3,059 ราย ยังรักษาอยู่ที่รพ. 62 ราย ไม่มีผู้เสียชีวิต ยอดผู้เสียชีวิตคงที่ 58 ราย
สำหรับผู้ติดเชื้อโควิด-19 รายใหม่ แบ่งเป็นผู้ที่เดินทางกลับจากอินโดนีเซีย 4 ราย เป็นเพศชายทั้งหมด รายแรก อายุ 21 ปี เป็นนักศึกษา รายที่ 2-4 อายุ 37 , 43 และ 62 ปี อาชีพรับจ้างทั่วไป เดินทางถึงไทย วันที่ 24 มิ.ย. เข้า State Quarantine ที่ จ.ชลบุรี เก็บตัวอย่างวันที่ 29 มิ.ย. ผลพบเชื้อ โดยไม่มีอาการ
ผู้ป่วยรายที่ 5 เป็นนักศึกษาชาย อายุ 20 ปี มีอาการไอมา 1 สัปดาห์ เดินทางกลับจากแอฟริกาใต้ ถึงไทย วันที่ 28 มิ.ย. คัดกรอง ณ ด่านสุวรรณภูมิ ส่งตรวจครั้งที่ 1 ในวันเดียวกัน ผลไม่พบเชื้อ ส่งตรวจครั้งที่ 2 เมื่อวันที่ 30 มิ.ย. ผลพบเชื้อ
และผู้ป่วยรายที่ 6 เป็นเพศชาย อายุ 21 ปี อาชีพรับจ้างทั่วไป เดินทางกลับจากซูดาน ถึงไทย วันที่ 24 มิ.ย. เข้าพัก State Quarantine ที่ จ.ชลบุรี เก็บตัวอย่างวันที่ 29 มิ.ย. ผลพบเชื้อ ไม่มีอาการ